Man hoor sy lot ná verkragting van 72-jarigeArgieffoto ŉ Man (32) is Maandag in die Ixopo-streekhof in KwaZulu-Natal tot 18 jaar tronkstraf gevonnis nadat hy ŉ 72-jarige vrou in Mei vanjaar in haar huis verkrag het. Kapt. Nqobile Gwala, woordvoerder van die polisie, het gesê Dish Zamokhuhle Memela, het glo op 2 Mei om 12:30 die vrou se huis in die KwaMakhobongwane-omgewing naby Bulwer binnegegaan. “Die vrou het wakker geword van die geluide in haar huis. Sy het vir Memela agter die deur gewaar, hy het haar oorrompel en verkrag.” Gwala het voorts gesê dat die man ná die voorval aan die slaap geraak het. “ Die slagoffer kon daarin slaag om ŉ byl te gaan haal en het hom op die bors gekap. Hy het opgestaan en weggehardloop, maar sy selfoon en klere op die toneel gelaat.”